Diari Oficial de la Generalitat Valenciana


Sumari del DOGV 5836, del 27-08-2008 (2008/10894)

Informació pública del Pla General d'Ordenació Urbana i suspensió de llicències.
--------------------------------------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10887


Data del document
:   13-08-2008

Organisme emissor
:   Ajuntament de Vilallonga

Tipus de document
:   Informació Pública

Descriptors 

:   * Vilallonga
    * administració local
    * pla d'urbanisme

Informació pública del Pla General d'Ordenació Urbana i suspensió de llicències. [2008/10186]  
El Ple de l'Ajuntament, en sessió celebrada el dia 5 d'agost de 2008, ha adoptat l'acord següent:  
Segon. Aprovació, sotmetiment a informació pública del Pla General, catàleg, ordenances, avaluació ambiental estratègica, estudi de paisatge, estudi de recursos hídrics i minimització d'impactes.  
Atés que en data 11 d'abril de 2005, per Resolució d'Alcaldia es remet a la Conselleria de Territori i Habitatge el referit document en aplicació de l'article 38 de la Llei 6/1994 Reguladora de l'Activitat Urbanística, i requerint d'esta l'informe favorable.  
Atés que en data 30 de juny de 2005, el director general de Planificació i Ordenació del Territori va informar el concert previ de Villalonga, donant per superada esta fase del Pla General.  
Atés que per l'equip redactor del Pla General, Bernardo Monserrat Lafuente, enginyer de camins, i d'acord amb el Reglament de Paisatge de la Comunitat Valenciana, aprovat pel Decret 120/2006, d'11 d'agost, s'ha elaborat el preceptiu estudi de paisatge  
Atés que la Comissió Informativa Permanent General d'esta entitat local, en data 31.07.2008, va dictaminar el document integrant del Pla General, estudi de paisatge, informe de sostenibilitat ambiental, minimització d'impactes en sòl no urbanitzable, catàleg de béns i espais protegits i ordenances, estudi de recursos hídrics.  
I atés posteriorment al que disposa l'article 83.2 de la Llei 16/2005, de 30 de desembre, de la Generalitat, Urbanística Valenciana (més avant LUV), articles 10 i següents de la Llei 9/2006, de 28 d'abril, sobre l'Avaluació d'Efectes de determinats plans i programes en el medi ambient i article 45 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
La corporació municipal, per sis vots a favor i quatre en contra, i que representen la majoria absoluta del nombre legal dels seus membres, acorda:  
Primer  
Sotmetre a informació pública el Pla General d'Ordenació Urbana de Villalonga, junt amb tota la documentació que l'integra, la qual s'enumera a continuació:  
1. Memòria informativa  
2. Plans d'informació  
3. Memòria justificativa i ordenances   
4. Plans d'ordenació  
5. Estudi de recursos hídrics   
6. Catàleg de béns i espais protegits (memòria, plans i fitxes)  
7. Estudi del paisatge i annex a l'estudi del paisatge  
8. Estudi acústic de l'impacte   
9. Estudi d'impacte ambiental  
10. Pla de participació publica  
11. Directrius estratègiques d'evolució urbana i ocupació del territori  
Així mateix, s'acompanya el resum executiu, de conformitat amb els articles 11.2 de Llei 8/2007 del Sòl de 2007, els articles 83.2 a) de la Llei 16/2005, de 30 de desembre, de la Generalitat, Urbanística Valenciana (LUV), articles 10 i 16 de la Llei 9/2006, de 28 d'abril, sobre Avaluació d'Efectes de determinats plans i programes en el medi ambient, i l'article 45 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, per un període de dos mesos mitjançat l'anunci en el Diari Oficial de la Comunitat Valenciana i en un diari no oficial d'àmplia difusió en la localitat, inserint l'anunci al tauler d'edictes de l'Ajuntament. Durant este termini el projecte diligenciat del pla es trobarà depositat per a la seua consulta pública a l'Ajuntament.  
Segon  
Procedir conforme al que preveu a l'article 83.2 b), c) i d) de la LUV, a requerir informes de les administracions exigides per la seua legislació reguladora, així com a les empreses que gestionen o exploten les infraestructures de servicis declarats essencials o d'utilitat pública i el corresponent dictamen de cada un dels municipis limítrofs, mitjançant la remissió d'una còpia realitzada de la documentació pertinent. La falta d'emissió dels informes o dictàmens en el termini d'un mes no interromprà la tramitació de l'expedient.  
Tercer  
De conformitat amb el que disposen els articles 101.2 i 103 de la LUV, queden suspeses les llicències d'activitat, parcel·lació de terrenys, edificació i demolició en aquelles àrees del territori objecte del PGOU exposat al públic on les noves determinacions suposen modificacions del règim urbanístic vigent, quedant exceptuades de tal suspensió les unitats d'execució.   
  
Així mateix, queden suspesos els acords de nous programes d'iniciativa privada per a la gestió indirecta als sectors i unitats d'execució previstos en el nou Pla General.  
Quart  
Conclosos els tràmits anteriors i resoltes les al·legacions formulades, l'Ajuntament resoldrà sobre la seua aprovació provisional, amb introducció de les rectificacions, i ho remetrà a la conselleria competent en urbanisme interessat la seua aprovació definitiva.  
Quint  
Facultar l'alcalde president perquè realitze totes les actuacions que siguen necessàries per a la correcta tramitació i execució de l'expedient.  
La documentació que se sotmet a exposició pública, durant el termini de dos mesos, a comptar de l'endemà de la publicació del present acord en el Diari Oficial de la Comunitat Valenciana podrà consultar-se en les dependències municipals de l'Ajuntament de Villalonga, al carrer de l'Enginyer Roselló, núm. 1, en horari de 09.00 a 14.00 hores, de dilluns a divendres. Les consultes per a aclariment de dubtes, conceptes i altres qüestions amb l'oficina tècnica municipal seran en les mateixes dependències els dimarts de 09.00 a 14.00 hores i els dimecres de 09.00 a 14.00 hores i de 17.00 a 20.00 hores.  
Villalonga, 13 d'agost de 2008.- L'alcalde: Juan Bautista Ros Pavía.